Naslednje leto se je Januszewski udeležil Poletne univerzijade in v Palmi de Mallorci s časom 48.64 osvojil prvo mesto ter postal svetovni univerzitetni prvak. Na Svetovnem prvenstvu se je nato nekaj mesecev pozneje v španski Sevilji prebil v veliki finale, a tam približek lastnega rekorda (48.19) ni zadostoval za kaj več kot peto mesto. Svetovni prvak je postal Italijan Fabrizio Mori s časom 47.72, srebro pa je s časom 48.12 - le 7 stotink pred Januszewskim - pobral Francoz Stéphane Diagana. Leta 2000 se mu je uspelo prebiti še v veliki finale Poletnih olimpijskih iger, a je sredi Sydneya svoj časomerilec ustavil pri času 48.44, s katerim je zasedel 6. mesto. Vseeno je postal najboljši evropski tekmovalec, saj je za sabo pustil tako Italijana Fabrizia Morija (48.78) kot Ukrajinca Genadija Gorbenka (49.01).